CELEX: 32008D0689
Language: lv
Date: 2008-08-01 00:00:00
Title: 2008/689/EK: Komisijas Lēmums ( 2008. gada 1. augusts), ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (izziņots ar dokumenta numuru K(2008) 4017) (Dokuments attiecas uz EEZ)

23.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 225/10
            
         
      KOMISIJAS LĒMUMS
   
   (2008. gada 1. augusts),
   ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem
   (izziņots ar dokumenta numuru K(2008) 4017)
   (Dokuments attiecas uz EEZ)
   (2008/689/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta b) apakšpunktu,
   tā kā:
   
               (1)
            
            
               Ar Direktīvas 2000/53/EK 4. panta 2. punkta a) apakšpunktu ir aizliegts izmantot svinu, dzīvsudrabu, kadmiju vai sešvērtīgo hromu materiālos un detaļās, kas paredzētas transportlīdzekļiem, ko laiž tirgū pēc 2003. gada 1. jūlija, izņemot gadījumus saskaņā ar nosacījumiem, kas minēti direktīvas II pielikumā. Saskaņā ar Direktīvas 2000/53/EK 4. panta 2. punkta b) apakšpunktu Komisijai minētās direktīvas II pielikums regulāri ir jāpielāgo tehnikas un zinātnes attīstībai.
            
         
               (2)
            
            
               Direktīvas 2000/53/EK II pielikumā iekļauts to transportlīdzekļu un detaļu saraksts, uz ko neattiecas direktīvas 4. panta 2. punkta a) apakšpunktā iestrādātais smago metālu izmantošanas aizliegums. Vairāki minētie izņēmumi ir spēkā līdz minētajā pielikumā norādītajam datumam. Transportlīdzekļos, kas tirgū laisti pirms dienas, līdz kurai izņēmums ir spēkā, smagie metāli var būt Direktīvas 2000/53/EK II pielikumā norādītajos materiālos un detaļās.
            
         
               (3)
            
            
               Dažus Direktīvas 2000/53/EK 4. panta 2. punkta a) apakšpunktā iekļautos aizlieguma izņēmumus nevajadzētu pagarināt, jo patlaban, ņemot vērā tehnisko izaugsmi, attiecīgajos lietojumos var izvairīties no svina, dzīvsudraba, kadmija un sešvērtīgā hroma izmantošanas.
            
         
               (4)
            
            
               Atsevišķiem svinu, dzīvsudrabu, kadmiju un sešvērtīgo hromu saturošiem materiāliem vai detaļām arī turpmāk jāpiemēro atbrīvojums no 4. panta 2. punkta a) apakšpunktā noteiktā aizlieguma, jo vēl nav iespējams izvairīties no šo vielu izmantošanas minētajos materiālos un detaļās. Dažos gadījumos ir lietderīgi pārskatīt minēto izņēmumu spēkā esības beigu termiņu, lai atvēlētu pietiekami ilgu laiku aizliegto vielu izmantošanas novēršanai nākotnē.
            
         
               (5)
            
            
               II pielikuma piezīmju trešajā ievilkumā Direktīvā 2000/53/EK, kas grozīta ar Komisijas 2005. gada 10. jūnija Lēmumu 2005/438/EK, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (2), paredzēts, ka Direktīvas 2000/53/EK 4. panta 2. punkta a) apakšpunkta noteikumi neattiecas uz rezerves detaļām, kas laistas tirgū pēc 2003. gada 1. jūlija un ko izmanto transportlīdzekļiem, kuri laisti tirgū pirms 2003. gada 1. jūlija. Saskaņā ar šo izņēmumu transportlīdzekļus, kas tirgū laisti, pirms stājies spēkā Direktīvas 2000/53/EK 4. panta 2. punkta a) apakšpunktā iestrādātais smago metālu izmantošanas aizliegums, atļauts remontēt, izmantojot rezerves detaļas, kuras atbilst transportlīdzeklī sākotnēji iebūvēto detaļu kvalitātes un drošības prasībām.
            
         
               (6)
            
            
               Direktīvas 2000/53/EK II pielikuma piezīmju trešais ievilkums neattiecas uz to transportlīdzekļu rezerves detaļām, kas tirgū laisti pēc 2003. gada 1. jūlija un pirms dienas, līdz kurai ir spēkā attiecīgais minētās direktīvas II pielikumā iestrādātais izņēmums. Tādējādi minētajiem transportlīdzekļiem paredzētajās rezerves detaļās nedrīkst būt smago metālu – pat tad, ja ar tām aizstāj smagos metālus saturošas detaļas, kuras ietilpa sākotnējā komplektācijā.
            
         
               (7)
            
            
               Atsevišķos gadījumos transportlīdzekļa remontu nav iespējams veikt, izmantojot neoriģinālās detaļas, jo būtu jāmaina visu transportlīdzekļa sistēmu telpiskie un funkcionālie parametri. Šādas detaļas nevar iebūvēt transportlīdzekļu sistēmās, kas sākotnēji ražotas no smagos metālus saturošām detaļām, tādējādi nav iespējams saremontēt minētos transportlīdzekļus, kā rezultātā tie būtu priekšlaicīgi jāiznīcina. Tāpēc attiecīgi jāgroza II pielikums. Šis lēmums skartu tikai nedaudzus transportlīdzekļus, to materiālus un detaļas, turklāt tikai ierobežotā laika periodā.
            
         
               (8)
            
            
               Tā kā būtisks aspekts ir patērētāju drošība un tā kā ražojumu atkārtota izmantošana, remonts un ekspluatācijas laika pagarināšana ir videi izdevīga, tad jābūt pieejamām rezerves detaļām to transportlīdzekļu remontam, kuri tirgū laisti no 2003. gada 1. jūlijam līdz dienai, līdz kurai ir spēkā attiecīgais izņēmums. Tādējādi jāpieļauj svina, dzīvsudraba, kadmija vai sešvērtīgā hroma izmantošana šādu transportlīdzekļu remontam paredzētajās rezerves detaļās.
            
         
               (9)
            
            
               Izņēmumu formulējumu ir lietderīgi saskaņot ar citām ar atkritumiem saistītajām vides direktīvām, kurās minēti līdzīgi izņēmumi.
            
         
               (10)
            
            
               Tādēļ attiecīgi jāgroza Direktīva 2000/53/EK.
            
         
               (11)
            
            
               Šajā lēmumā paredzētie pasākumi ir saskaņā ar atzinumu, ko izdevusi komiteja, kura izveidota atbilstīgi 18. panta 1. punktam Eiropas Parlamenta un Padomes 2006. gada 5. aprīļa Direktīvā 2006/12/EK par atkritumiem (3),
            
         IR PIEŅĒMUSI ŠO LĒMUMU.
   1. pants
   Direktīvas 2000/53/EK II pielikumu aizstāj ar šā lēmuma pielikuma tekstu.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   3. pants
   Šis lēmums ir adresēts dalībvalstīm.
   
      Briselē, 2008. gada 1. augustā
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 269, 21.10.2000., 34. lpp. Direktīvā jaunākie grozījumi izdarīti ar Direktīvu 2008/33/EK (OV L 81, 20.3.2008., 62. lpp.).
   
      (2)  OV L 152, 15.6.2005., 19. lpp.
   
      (3)  OV L 114, 27.4.2006., 9. lpp.
   
      PIELIKUMS
      
         
            “II PIELIKUMS
            Materiāli un detaļas, kurām nepiemēro 4. panta 2. punkta a) apakšpunktu
            
                        Materiāli un detaļas
                     
                     
                        Izņēmuma darbības joma un spēkā esības termiņš
                     
                     
                        Marķējami vai citādi identificējami saskaņā ar 4. panta 2. punkta b) apakšpunkta iv) punktu
                     
                  
                        Svins kā leģētājelements
                     
                  
                        
                                    1.
                                 
                                 
                                    Mehāniskai apstrādei paredzēts tērauds un cinkots tērauds ar svina saturu līdz 0,35 svara procentiem
                                 
                              
                     
                         
                     
                     
                         
                     
                  
                        
                                    2. a)
                                 
                                 
                                    Mehāniskai apstrādei paredzēts alumīnijs ar svina saturu līdz 2 svara procentiem
                                 
                              
                     
                        Rezerves detaļas transportlīdzekļiem, kas tirgū laisti pirms 2005. gada 1. jūlija
                     
                     
                         
                     
                  
                        
                                    2 b)
                                 
                                 
                                    Alumīnijs ar svina saturu līdz 1,5 svara procentiem
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    2 c)
                                 
                                 
                                    Alumīnijs ar svina saturu līdz 0,4 svara procentiem
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vara sakausējums, kurā svina saturs ir līdz 4 svara procentiem
                                 
                              
                     
                         
                     
                     
                         
                     
                  
                        
                                    4 a)
                                 
                                 
                                    Gultņu ieliktņi un bukses
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    4 b)
                                 
                                 
                                    Gultņu ieliktņi un bukses dzinējos, transmisijās un gaisa kondicionēšanas sistēmu kompresoros
                                 
                              
                     
                        2011. gada 1. jūlijs, bet pēc tam – rezerves detaļas transportlīdzekļiem, kas tirgū laisti pirms 2011. gada 1. jūlija
                     
                     
                         
                     
                  
                        Svins un tā savienojumi detaļās
                     
                  
                        
                                    5.
                                 
                                 
                                    Akumulatori
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibrācijas slāpētāji
                                 
                              
                     
                         
                     
                     
                        X
                     
                  
                        
                                    7 a)
                                 
                                 
                                    Vulkanizējošas vielas un stabilizatori elastomēriem bremžu, degvielas un gaisa dzesēšanas šļūtenēs, šasijai un dzinēja balstam izmantojamas elastomēru/metāla detaļas
                                 
                              
                     
                        Rezerves detaļas transportlīdzekļiem, kas tirgū laisti pirms 2005. gada 1. jūlija
                     
                     
                         
                     
                  
                        
                                    7 b)
                                 
                                 
                                    Vulkanizējošas vielas un stabilizatori elastomēriem bremžu, degvielas un gaisa dzesēšanas šļūtenēs, šasijai un dzinēja balstam izmantojamas elastomēru/metāla detaļas ar svina saturu līdz 0,5 svara procentiem
                                 
                              
                     
                        Rezerves detaļas transportlīdzekļiem, kas tirgū laisti pirms 2006. gada 1. jūlija
                     
                     
                         
                     
                  
                        
                                    7 c)
                                 
                                 
                                    Elastomēra saistvielas elektropārvades lietojumos ar svina saturu līdz 0,5 svara procentiem
                                 
                              
                     
                        2009. gada 1. jūlijs
                     
                     
                         
                     
                  
                        
                                    8 a)
                                 
                                 
                                    Lodmetāls elektronisko shēmu platēs un citās elektroietaisēs, izņemot uz stikla
                                 
                              
                     
                        Transportlīdzekļi, kuru tips apstiprināts pirms 2010. gada 31. decembra, un šiem transportlīdzekļiem paredzētas rezerves detaļas (pārskatīt 2009. gadā)
                     
                     
                        X (1)
                        
                     
                  
                        
                                    8 b)
                                 
                                 
                                    Lodmetāls elektroietaisēs uz stikla
                                 
                              
                     
                        Transportlīdzekļi, kuru tips apstiprināts pirms 2010. gada 31. decembra, un šiem transportlīdzekļiem paredzētas rezerves detaļas (pārskatīt 2009. gadā)
                     
                     
                        X (1)
                        
                     
                  
                        
                                    9.
                                 
                                 
                                    Vārstu ligzdas
                                 
                              
                     
                        Rezerves detaļas pirms 2003. gada 1. jūlija izstrādātiem dzinēju veidiem
                     
                     
                         
                     
                  
                        
                                    10.
                                 
                                 
                                    Svinu saturošas elektriskas detaļas stikla vai keramikas matricēs, izņemot stiklu spuldzēs un aizdedzes sveču glazūrā
                                 
                              
                     
                         
                     
                     
                        X (2)
                        
                        (detaļām, izņemot pjezo dzinējos)
                     
                  
                        
                                    11.
                                 
                                 
                                    Pirotehniskie ierosinātāji
                                 
                              
                     
                        Transportlīdzekļi, kuru tips apstiprināts pirms 2006. gada 1. jūlija, un šiem transportlīdzekļiem paredzētas rezerves detaļas
                     
                     
                         
                     
                  
                        Sešvērtīgais hroms
                     
                  
                        
                                    12 a)
                                 
                                 
                                    Korozijizturīgi pārklājumi
                                 
                              
                     
                        Rezerves detaļas transportlīdzekļiem, kas tirgū laisti pirms 2007. gada 1. jūlija
                     
                     
                         
                     
                  
                        
                                    12 b)
                                 
                                 
                                    Korozijizturīgi pārklājumi šasijā lietojamu skrūvju un uzgriežņu blokiem
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    13.
                                 
                                 
                                    Absorbcijas ledusskapji autofurgonos
                                 
                              
                     
                         
                     
                     
                        X
                     
                  
                        Dzīvsudrabs
                     
                  
                        
                                    14 a)
                                 
                                 
                                    Priekšējiem lukturiem paredzētas gāzizlādes spuldzes
                                 
                              
                     
                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas
                     
                     
                        X
                     
                  
                        
                                    14 b)
                                 
                                 
                                    Vadības paneļa displejos izmantotas dienasgaismas lampas
                                 
                              
                     
                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas
                     
                     
                        X
                     
                  
                        Kadmijs
                     
                  
                        
                                    15.
                                 
                                 
                                    Elektrisko transportlīdzekļu akumulatori
                                 
                              
                     
                        2008. gada 31. decembris, bet pēc tam – rezerves detaļas transportlīdzekļiem, kas tirgū laisti pirms 2008. gada 31. decembra
                     
                     
                         
                     
                  Piezīmes
            Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 svara procentam katrā viendabīgā materiālā; kadmijam tā ir pieļaujama līdz 0,01 svara procentam katrā viendabīgā materiālā.
            To transportlīdzekļu detaļu atkārtota izmantošana, kas jau atradās tirgū dienā, kad izņēmuma spēkā esība beidzās, ir atļauta bez ierobežojuma, jo uz to neattiecas 4. panta 2. punkta a) apakšpunkts.
            Direktīvas 4. panta 2. punkta a) apakšpunkta noteikumi neattiecas uz rezerves detaļām, kas laistas tirgū pēc 2003. gada 1. jūlija un ko izmanto transportlīdzekļiem, kuri laisti tirgū pirms 2003. gada 1. jūlija (3).
         
      
      
         (1)  Demontāža, ja saskaņā ar 10. ierakstu ir pārsniegta robežvērtība 60 g uz transportlīdzekli. Piemērojot šo punktu, neņem vērā elektroniskās iekārtas, ko nav uzstādījis ražotājs ražošanas procesā.
      
         (2)  Demontāža, ja saskaņā ar 8. ierakstu ir pārsniegta robežvērtība 60 g uz transportlīdzekli. Piemērojot šo punktu, neņem vērā elektroniskās iekārtas, ko nav uzstādījis ražotājs ražošanas procesā.
      
         (3)  Šis noteikums neattiecas uz riteņu balansēšanas atsvariem, elektromotoru ogļu sukām un bremžu uzlikām.”